Lp koostöö tegija ja kaasatav

(vastavalt nimekirjale) Meie */kuupäev digiallkirjas/* nr 7-1.2/887-1

**Teavitamine Kose alevikus Pikk, Hariduse ja Ujula tänavate vahelise piirkonna** **detailplaneeringu osaliselt kehtetuks tunnistamisest (Kose alevikus Ujula põik 3 katastriüksusel)**

Saadame Teile teate planeerimisseaduse (PlanS) § 140 lõike 5 kohaselt.

Kose Vallavolikogu tunnistas 27.06.2024 otsusega nr 286 osaliselt kehtetuks Kose alevikus Pikk, Hariduse ja Ujula tänavate vahelise piirkonna detailplaneeringu (Ujula põik 3 katastriüksusel).

2002. a kehtestatud planeeringuga kavandati Kose keskkooli juurde uue nõuetekohase staadioni ehitamist ja piirkonna maaomandi korrastamist. Planeeringuala suurus oli kehtestamisel ca 15,5 ha. Planeering on suuremas osas ellu viidud.

Ujula põik 3 katastriüksuse omanik on avaldanud soovi detailplaneeringu kehtetuks tunnistamiseks talle kuuluval katastriüksusel, kuna soovib katastriüksusele ehitada ajutise ehitisena PVC-kattega kuni 1500 m² ehitisealuse pinnaga laohoone, mida kehtiv planeering ei võimalda. Vastavalt planeerimisseadusele ja ehitusseadustikule ei ole ajutise hoone kavandamisel detailplaneeringu koostamise kohustust, kuid planeeringu olemasolul peab ajutine ehitis olema planeeringu kohane.

Kose Vallavalitsus esitas detailplaneeringu osaliselt kehtetuks tunnistamise eelnõu kooskõlastamiseks Päästeametile ja Transpordiametile (kiri on registreeritud valla dokumendiregistris 30.04.2024 nr 7-1.2/723 all) ja kaasas menetlusse arvamuse andmiseks naaberkinnistute omanikud, Kose Vesi OÜ ja Elektrilevi OÜ (kiri on registreeritud valla dokumendiregistris 30.04.2024 nr 7-1.2/723-1 all). Kooskõlastajad ja kaasatud isikud ei esitanud vastuväiteid planeeringu kehtetuks tunnistamise eelnõule.

Detailplaneeringu osaline kehtetuks tunnistamine Ujula põik 3 katastriüksusel (33702:003:0215) ei kahjusta avalikke huve ega takista planeeringu terviklahenduse elluviimist pärast detailplaneeringu osaliselt kehtetuks tunnistamist.

Dokumentidega on võimalik tutvuda:

* Kose valla kodulehel avalikus dokumendiregistris (<https://www.kosevald.ee/dokumendiregister>),
* sh <https://atp.amphora.ee/kosevald/index.aspx?itm=183563> ja
* Kose Vallavalitsuse majandusosakonnas eelneval kokkuleppel arhitektiga(siiri.hunt@kosevald.ee, telefon 54700707).

Planeeringute andmekogusse (PLANK) muudatuste kandmine vastavalt PlanS § 140 lõikele 10 on viibinud tehnilistel põhjustel. Kanname muudatused PLANK-i peale tehniliste probleemide lahendamist.

Lugupidamisega

/allkirjastatud digitaalselt/

Raul Siem

vallavanem

Siiri Hunt, siiri.hunt@kosevald.ee, tel 54700707